open-index/open-wikipedia-markdown huggingface dataset:
Goico Aguirre

**Faustino Goicoechea Aguirre**  foi un pintor y escultor asturianu.

## Biografía
Foi discípulu de Víctor Hevia na Escuela d'Artes y Oficios d'Uviéu. A los dieciséis años gana por concursu-oposición una beca pa la Escuela de Belles Artes de San Fernando. En 1926 concurre con bocetos y escultures a una esposición entamada pol Atenéu Obreru de Xixón; en 1927 algama'l títulu de profesor de dibuxu, y en 1929 la Diputación concéde-y una beca pa dir a estudiar a Roma. Al tornar d'Italia fai la so primera esposición n'Uviéu, en 1930, y depués de la buena impresión que causa marcharía a París, naguando por conocer de cerca les tendencies escultóriques del momentu. Algama ellí un importante éxitu na Galería d'Arte Contemporaneu, y yá con fama reconocida, presenta nel Atenéu d'Uviéu dalguna de les sos obres, que son bien aplaudíes. En 1933 ingresa nel profesoráu de segunda enseñanza, y ye destináu a Ḷḷuarca, pero los numberosos encargos que yá tien por entós oblíguenlu, dos años depués de tomada posesión, a renunciar a la plaza pa dedicase plenamente a la escultura. En Ḷḷuarca casaríase cola so prima Julia Suárez del Otero y Aguirre.

En 1935, nel so estudiu de la calle Santa Clara, n'Uviéu, posó pal pintor uvieín Magín Berenguer. Ye autor de los relieves qu'adornen la fachada de la entós llamada "Caxa de Previsión".

Desencadenada la Guerra Civil Española, **Goico** vio como se francía, ya casi pa siempre la so carrera de escultor. En Xixón fizo dibuxos y caricatures polítiques p'Avance qu'ellí se publica. Tamién lleva a cabu, nesa dómina, una importante producción como cartelista comprometíu cola causa republicana. El Gobiernu de Madrid nómalu delegáu provincial de Belles Artes, y dende esi puestu -recuerda Juan Antonio Cabezas- tuvo que llevar a Xixón la imaxe de la Virxe de Cuadonga qu'años depués apaecería intacta na embaxada d'España en París. Al cayer el frente d'Asturies foi xuzgáu y condergáu a muerte, pena que-y sería conmutada pola de reclusión, cumpliendo cinco años de prisión. Darréu treslladaríase a vivir a Madrid, onde se dedicaría preferentemente al dibuxu y la ilustración. En 1947, algama un importante éxitu nel Muséu d'Arte Contemporaneu de Madrid con una serie d'acuareles. La ilustración de llibros, les sos aportaciones a "España" de Tánxer y otros periódicos, los sos dibuxos pal cine y, sobre too, la cada vez más depurada producción d'acuareles, que, siempre con éxitu, llevó a munches esposiciones, constituyeron, n'adelante, les sos principales formes d'espresión.

Nel añu 1989, na sala Nogal d'Uviéu, celébrase una esposición-homenaxe con una coleición de 23 acuareles.

## Referencies

## Enllaces esternos
Provo (Utah)

**Provo** ye una ciudá del estáu d'Utah, nos Estaos Xuníos. Ye la tercera ciudá más poblada del estáu.

El censu de población de los Estaos Xuníos de 2000 diz que Provo tenía 105.166 habitantes.

## Referencies

## Enllaces esternos
Arqueoastronomía

L**'arqueoastronomía** ye una diciplina científica qu'estudia los nicios arqueolóxicos ya históricos de les diverses cultures humanes al envís de la reconstrucción de les antigües astronomíes y los sos diversos aspeutos culturales. Esta ciencia emplega tanto ferramientes metodolóxiques y d'analín de l'astronomía como de l'arqueoloxía. El terminu remanez de l'amestadura de la forma prefixada griega *archaîos*, que significa 'antiguu','primitivu' y de la forma prefixada griega *ástron*, que significa 'astru'.

## Referencies

## Enllaces esternos
Stonehenge

**Stonehenge** ye un monumentu megalíticu de la Edá del Bronce y del Neolíticu allugáu cerca d'Amesbury en Wiltshire, Gran Bretaña, unos 13 km al noroeste de Salisbury. 

## La cadarma
Stonehenge ta formáu por cuatro círculos concentricos de piedres. El círculo esterior, de 30m de diámetru, ta formáu pos piedres rectangulares grandes de gres, qu'orixinalmente taben remataes por dinteles tamién de piedra quedando anguaño namái cuatro nel so llugar. Dientro d'esta filera esterior alcuéntrase otru círculu de bloques más pequeños de gres. Esta tanca una ferradura construyida con piedres d'arenisca del mesmu color, y nel so interior topamos una llosa de gres micacia conocida como l'Altar. Tol conxuntu ta endolcáu por una fuexa circular de 104 m de diámetru. Dientro d'esti espaciu írguese un bancal nel qu'apaecen 56 fuexes conocíes como los *foriatos d'Aubrey*. El bancal y la fuexa tán tallaos pola Avenida, un pasadizu procesional de 23 metros d'amplitú y de 3 km aproximao de llonxitú. Cerca alcuéntrase la Piedra del Sacrificiu y en frente la Piedra Taló.

Compónse d'un gran círculu de grandes megalitos que daten d'ente 2500 y 2000 e.C.. El círculu qu'endolca a los megalitos ta consideráu la parte más antigua del monumentu datada sobre'l 3000 e.C.. Nel so aniciu yera un monumentu circular de calter ritual arrodiáu d'un turriu y una fuexa, de manera asemeyada a munchos otros asitiaos nel sur d'Inglaterra. Nel 2200 e.C., va ser cuando tome'l so aspeutu actual, pa ello, tresportáronse 32 bloques de gres dende los montes de Preseli -al suroeste de Gales- y la piedra del Altar foi llevada d'una rexón cercana a Milford Haven. 

## El significáu
Desconozse la finalidá que tuvieron los constructores d'esti gran monumentu, pero supónse que yera emplegáu como templu relixosu y/o observatoriu astronómicu que servía pa predicir les estaciones. Les particularidaes del conxuntu tienen alimentao demientres sieglos lleendes, como que ye una pista d'aterrizase estraterrestre o un círculu máxicu de la dómina del rei Arturu.

## Referencies

## Enllaces esternos

* Stonehenge - Egyptian solar temple. Egyptian hieroglyphs in Stonehenge
* Stonehenge na UNESCO
* Allugamientu en Google Maps
* Modificaciones sufríes col pasu del tiempu
Moreda (Xixón)

**Moreda** ye un barriu que ta asitiáu nel estremu oeste de Xixón (Asturies, España), ente los barrios de La Calzada y El Natahoyo.

Cuenta con una población cercana a los 1.000 habitantes. Ta asitiada a 400 metros de la playa de Poniente y a un quilómetru del centru ciudá.

## Historia
El Barriu de Moreda nació na década de los noventa a consecuencia de los Fondos Mineros d'Asturies, en calidá de Cooperativa ente Comisiones Obreres y la UXT. Diversos organismos sindicales y patronatos de trabayadores construyeron los edificios que güei puen contemplase nel barriu.

## Accesos

El Barriu de Moreda tien una conexón direuta coles llinies d'autobús urbanu de Xixón (EMTUSA); asina como la Estación de Ferrocarril de Xovellanos, interconectada con Lleón y Uviéu. Amás, tien una salida direuta cola autovía A-66 (Y).

## Equipamientos Sociales
El barriu tien un centru de salú propiu, un institutu d'Educación Secundaria (IES Emilio Alarcos), diversos bares y restaurantes, supermercaos, etc... Tamién tien un gran parque dotáu de numberoses instalaciones deportives como'l polideportivu, la piscina municipal y la pista del Mundial de Patinaxe 2008.

## Fiestes
Añalmente, el barriu celebra les fiestes de l'Asociación de Vecinos. Suelen ser el segundu fin de selmana de setiembre.

## Referencies

## Enllaces esternos
Sobrecastiellu

**Sobrecastiellu** ye una parroquia del conceyu de Casu. Tien una estensión de  y una población de . La parroquia recibe'l so nome d'una aldea, anguaño abandonada, que taba na vera izquierda del ríu Nalón, cerca d'au ta güei el cementeriu de Bezanes y Soto. Pertenecen a ella los llugares de Belerda, Bezanes, La Foz, Pendones y Sotu.

## Llocalidaes

### Sitios

## Referencies

## Enllaces esternos
Tarna (parroquia)

**Tarna** ye una parroquia del conceyu asturianu de Casu.

Ocupa, colos sos  d'estensión, l'estremu suroriental del conceyu, y tien una población de . Dellos viven n'El Puertu, y los otros concéntrense nel pueblu de Tarna, el más altu del conceyu (996 m). La so fisonomía ye peculiar, pues como'l so caseríu foi estrozáu na Guerra Civil, reconstruyóse nos años 40 con perres del *Servicio Nacional de Regiones Devastadas y Reparaciones*. Tien, pues, una traza moderna nes sos cais y cases, que choca colo xabaz del terrenu.

## Llocalidaes

### Sitios

## Ver tamién

## Referencies

## Enllaces esternos
El Tozu (parroquia de Casu)

**El Tozu** ye una parroquia del conceyu asturianu de Casu. Ocupa l'estremu noroccidental del conceyu. En conxuntu tien una estensión de  y una población de . Los casinos viven na cabecera de la parroquia, El Tozu, y na aldea de Cabañaderecha.

## Llocalidaes

### Sitios

## Ver tamién

## Referencies

## Enllaces esternos
Sindicatu Unitariu y Autónomu de Trabayadores de la Enseñanza d'Asturies

El **Sindicatu Unitariu y Autónomu de Trabayadores de la Enseñanza d'Asturies** (**SUATEA**) ye una organización sindical asturiana qu'axunta a los trabayadores del enseñu públicu non universitariu d'Asturies.

## Historia
Surdió n'ochobre de 1978 como resultáu de les lluches desenvueltes nos años de la Transición pol profesoráu asturianu. La identidá estremada de SUATEA venía marcada pola so independencia de los distintos partíos políticos de la dómina y pol so funcionamientu horizontal y asambleariu.

La estructura interna de SUATEA entama a partir de les asamblees de zona o sector. Esiste un Secretariáu, escoyíu pola Asamblea, que ye l'órganu dirixente nel que se tomen les principales decisiones y una Comisión Permanente que ye la encargada d'executales.

Xunto con otres organizaciones asemeyaes, acabó empatando na **[[Confederación de Sindicatos de Trabayadores de la Enseñanza]] (STEs)** qu'anguaño conforma la **[[Confederación Intersindical]] (CI)**.

## Posicionamientu
Ente les principales llinies de trabayu de SUATEA ta la defensa de la escuela pública, refugando los conciertos educativos, asitiándose por un cuerpu únicu del profesoráu y un modelu educativu llaicu. Anguaño tamién caltién posiciones de denuncia y crítica frente a les diverses normes llegales que fueron apaeciendo nel sector educativu: LAU, LODE, LOGSE, LOMCE, Estatutu de Centros, ente otros testos llexislativos.

Dende l'empiezu, SUATEA manifestó una especial sensibilidá cola llingua asturiana y gallegoasturianu que remata cola creación d'una *Secretaría de Llingua* que trabaya tanto dientro del sindicatu, pa garantizar el so usu y normalización, como nel esterior, declarándose partidariu de la oficialidá del asturianu y gallegoasturianu y movilizándose nes distintes campañes que comparten esi oxetivu.

La *Secretaría de la Muyer* ye la encargada de trabayar nel campu de la igualdá de derechos ente homes y muyeres, con movilizaciones frente a les agresiones o reclamación de derechos, ellaboración de materiales didácticos, denuncia de llibros de testu con conteníos sexistes, incluyendo aspeutos rellacionaos cola denuncia de la homofobia nes sos distintes variantes. Confederalmente forma parte de la *Organización de Muyeres*.

Nel ámbitu sociopolíticu, SUATEA ta presente dellos movimientos sociales. Sofita'l desenvolvimientu del Movimientu Social pola Escuela Pública (MSEPA), el movimientu feminista, la solidaridá internacionalista, la llucha contra'l paru y los efeutos de la crisis económica y reconversión industrial n'Asturies, el movimientu de reivindicacíon llingüística a favor de la Oficialidá. Ún de los oxetivos de SUATEA ye xenerar conciencia de la importancia de defender la Escuela Pública y tresvasar a la escuela dalgún de los valores surdíos de los movimientos sociales.

## Referencies

## Enllaces esternos
*
Margarita Blanco

**Margarita Blanco Alonso**  foi una cantante de tonada.

Criada nun ambiente familiar de gustu pola tonada, Margarita dase a conocer nel añu 1955, al quedar segunda nel concursu entamáu pol diariu Región. Darréu xuntaríase a la compañía *Los Mariñanes* que contaba ente otres voces cola presencia de José González, *[[El Presi]]*.

Ente los años 1967 y 1968 formó parte de la *Compañía de Campeones de la Canción Asturiana "Asturias Canta"*, que taba compuesta por xente como El Tordín de Frieres, Ataúlfo Lada Camblor, Agustín Argüelles Cuesta,… y contaben cola participación del hermanu de Margarita, Silvino Blanco como gaiteru.

Margarita llegaría a actuar en Bélxica pa los emigrantes asturianos, nel añu 1969, acompañada por El Tordín de Frieres.

La cantante dexaría grabaos dellos discos con cantares como *La Cabraliega*, *Canteros de Covadonga*, *Playina la de Xixón*, *Anda y señalame un sitiu*, *Un maquinista lloraba* …

Margarita Blanco recibiría nos últimos años de so vida una buena riestra d'homenaxes y participaría nel xuráu de dellos concursos de tondas.

Morrería d'un infartu n'Uviéu, a los 72 años, el 13 d'abril de 2008, celebrándose un funeral na ilesia de la Inmaculada de Xixón, contando cola presencia de destacaes voces del mundu de la tonada. Les cenices de Margaríta seríen espardíes pel so pueblu natal, La Collá.

## Referencies

## Enllaces esternos
Cuaña (parroquia)

**Cuaña** ye una parroquia del conceyu asturianu del mesmu nome. Tien una estensión de  y una población de . Pertenecen a ella, amás de la capital del conceyu, los llugares de Carbón, Cereixedo, Cuaña, As Cruces, Llosoiro, As Mestas, Nadóu, San Esteban, Sarreo, Valentín y El Villar.

## Xeografía

### Llocalidaes

### Sitios

## Referencies

## Enllaces esternos
Folgueiras (parroquia)

**Folgueiras** ye una parroquia del conceyu asturianu de Cuaña. Ta nel terciu septentrional del conceyu, ocupando una faza de terrenu en sentíu NE-SO de . La so población, de , repártese ente los llugares d'Abredo, Ansilán, Barqueiros, El Esfreita, El Espín, Folgueiras, Meiro, Torce y Xarrio.

Nel so territoriu allúgase l'Hospital de Xarrio, centru hospitalariu de referencia del área sanitaria I.

Nel pueblu d'Abredo hai una quesería que fai requexón y el conocíu como quesu d'Abredo.

## Xeografía

### Llocalidaes

### Sitios

## Referencies

## Enllaces esternos
Vinagre (software)

**Vinagre** ye un veceru **d'escritoriu remotu** que permite coneutar dende una hasta varies ordenadores, yá seya dende Internet o nuna rede llocal. Tien delles carauterístiques, como la capacidá de coneutar multiples terminales simultáneamente ente ellos con llingüetes, sirvidores **VNC**. Dende la versión d'Ubuntu 8.04 (*Hardy Heron*), Vinagre ye parte de la instalación oficial predeterminao d'Ubuntu como veceru VNC. 

Ta disponible en llingua asturiana

Na versión siguiente de Vinagre, que será incluyía con GNOME 2.26 tendrá la capacidá d'usar el protocolu **RDP**. Esto permite facer conexones con equipos Windows que tienen activada la compartición remota del escritoriu

## Referencies

## Enllaces esternos
GParted

**GParted** ye l'editor de particiones de GNOME. Esta aplicación ye usada pa criar, desaniciar, redimensionar, inspeicionar y copiar particiones, como tamién sistemes de ficheros. Esto ye útil pa criar espaciu pa nuevos sistemes operativos, reorganizar l'usu del discu y criar imáxenes d'un disco nuna partición.

L'aplicación usa la llibrería libparted pa detectar y remanar preseos y tables de partición, mientres delles ferramientes de sistema de ficheros dan caltenimientu a sistemes de ficheros non incluyíos en libparted. Ta escritu en **C++** y usa *gtkmm* como ferramienta gráfica. Esti averamientu ye pa caltener la interface gráfica d'usuariu lo más cenciello dable, conforme coles Human Interface Guidelines.

Ta disponible en llingua asturiana.

## Referencies

## Ver tamién
*Ubuntu
*Softastur
Transmission

**Transmission** ye un cliente **P2P** llixeru, de baldre y de códigu abiertu pa la rede **BitTorrent**. Ta disponible baxo la llicencia MIT, con dalgunes partes GPL, y ye multiplataforma.

Na páxina oficial del programa llístase la compatibilidá coles siguientes plataformes:
*Mac OS X (interface Cocoa, nativa)
*Linux (interface GTK+)
*NetBSD, FreeBSD y OpenBSD (interface GTK+)
*BeOS (interface nativa)

La primer versión, 0.1, apaeció nel añu 2005.
La distribución GNU/Linux Ubuntu 8.10 (*Intrepid Ibex*) trái por defeutu esti programa.

## Carauterístiques
* Descarga seleutiva y priorización de ficheros
* Sofitu pa tresmisiones cifraes
* Sofitu de múltiples trackers
* Sofitu pa trackers HTTPS
* Bloquéu de IPs
* Creación de torrents
* Intercambiu de fontes compatibles con Azureus y μTorrent
* Mapéu automáticu de puertos (usando UPnP/NAT-PMP)
* Puertu d'escucha únicu pa tolos `.torrent`.
* Rápida reanudación - con cachéu de peer
* Opciones d'auto-seeding (compartir datos descargaos)
* Auto-Ban de los veceros qu'unvien datos falsos
* Notificaciones Dock y Growl
* Barra de ferramientes personalizable
* Barra de progresu avanzada
* Actualizaciones automátiques usando Sparkle

## Ver tamién
*Ubuntu
*Softastur

## Referencies
Mouguías (parroquia)

**Mouguías** ye una parroquia del conceyu asturianu de Cuaña. Ocupa'l cuadrante más nororiental del mesmu, con una estensión de . Tien una población de , que se reparten ente los llugares d'Astás, El Espín, Foxos, Medal, Mouguías, Ortigueira, El Rabeirón, A Regueira, A Veiga de Pindolas y Os Villares.

Nel so territoriu s'asitien dos castros. Nel pueblu homónimu alcontramos el **castru de Mouguías**, que tuvo habitáu na segunda metá del sieglu I y la primer metá del II, y que destaca ente los otros de la zona poles importantes obras d'infraestructura (desagües, calles enllosaes, cases coles esquines reforzaes con contrafuertes pa que nun les estrozaren los carros...) que s'alcuentren nel recintu, y tamién porque s'alcontraron n'él una cantidá curiosa de les llamaes "piedres de cazoleta". D'otra banda, nel llugar de Medal hai un castru marítimu, el de **Punta da Figueira**.

Tamién s'asitien equí el faru San Agustín y el puertu pesqueru d'Ortigueira.

## Xeografía
### Llocalidaes

### Sitios

## Referencies

## Enllaces esternos
Folgueiras

Col nome de **Folgueiras** podemos referinos a:

*Folgueiras, un llugar de la parroquia de Piantón, nel conceyu asturianu d'A Veiga.
*Folgueiras, una parroquia del conceyu asturianu de Cuaña.
*Folgueiras, un llugar de la parroquia de Folgueiras, nel conceyu asturianu de Cuaña.
*Folgueiras, un llugar de la parroquia de Tapia, nel conceyu asturianu de Tapia.
* Folgueiras, una parroquia de Navia de Suarna (Lugo, Galicia).

## Referencies
Cartavio (parroquia)

**Cartavio** ye una parroquia del conceyu asturianu de Cuaña. Ocupa, colos sos  d'estensión, l'estremu noroccidental del mesmu, y tien una población de . Abarca los nucleos de población que vienen darréu: Cartavio, El Esteler, Lloza, Llugarnovo, San Cristóbal, Silvarronda, Villallocái y Xonte.

## Xeografía
### Llocalidaes

### Sitios

## Referencies

## Enllaces esternos
Faru de San Agustín

El **[[faru]] del cabu San Agustín** s'asitia nel cabu del mesmu nome, nel barriu d'El Cierro del pueblu d'Ortigueira, nel conceyu asturianu de Cuaña. Dende ellí domina la oriella occidental de la ría de Navia. Ye de tercer orden y, igual que tolos que s'asitien ente'l cabu Peñes y la llende con Galicia, depende pal so control y mantenimientu de l'Autoridá Portuaria d'Avilés. 

Construyóse en 1973 pa cubrir el cachu de costa que quedaba en solombres ente los de Ḷḷuarca y Tapia. Ta unos metros per detrás d'una baliza troncocónica que señalizaba dende 1945 la entrada del puertu d'Ortigueira y qu'entá se conserva. Esta tien namái 5,6 m d'altor y ye de piedra, con un escañu, tamién de piedra, na base. La llinterna, que nun se conserva, yera de carburu, de la compañía AGA, y se prendía sola gracies al mecanismu conocíu como *válvula solar* o *lluz de Dalén*. La so lluz podía vese dende 10 milles. Apegada a ella pela parte más septentrional hai una campana pa facer señales sonores en tiempu de burriana.

El faru modernu tien una torre cilíndrica fecha de formigón, de 3 m de diámetru y 20 m d'altor. La base tien un diámetru mayor, y nella tán la sala de máquines, un almacén y la entrada de la escalera que lleva a la llinterna. La torre ta pintada con bandes grueses de colores blancu y prietu, y tien dos balconinos na parte superior. La llinterna, de 2,25 m de diámetru, ye de color gris, y ta rematada por una cubierta opaca con pararrayos y veleta. La óptica tien una distancia focal de 400 mm, y concentra la lluz d'una llámpara de 1.500 W. Cuando s'estropia esta salta automáticamente la de reserva, que ye de carburu.

A la vera'l faru atopamos la ermita de San Agustín, llevantada nel sieglu XVII y remocicada delles veces.

## Bibliografía
*Menéndez Solar, Belén, *Faros del litoral asturiano*. Uviéu, Conseyería de Fomentu del Principáu d'Asturies, 1997.
*Sanz, Eduardo, *Faros de Asturias*. Xixón, Silverio Cañada Editor, 1990.

## Referencies

## Enllaces esternos

*  Faros de Asturias
* Mapa d'Ortigueira, col accesu al faru
Trelles (parroquia)

**Trelles** ye una parroquia del conceyu asturianu de Cuaña. Ta asitiada nel estremu suroccidental del mesmu, y llenda cola de Villacondide al norte y al oeste, col conceyu de Bual al sur y col ríu Navia, que-y fai de llende, al este. Tien una estensión de  y una población de . Abarca los pueblos y aldees de Bustabernego, Orbeye, Pumarín, Sequeiro, Trelles, Villar y Vivedro.

## Xeografía

### Llocalidaes

### Sitios

## Referencies

## Enllaces esternos
Carrandi

**Carrandi** ye una parroquia y un llugar del conceyu asturianu de Colunga. Asítiase na parte meridional del mesmu, y tien una estensión de . La so población ye de , que se concentren nel llugar de Carrandi, que ta a la vera la carretera llocal CL-2, qu'axunta Lliberdón con Coceña, a unos 5 km de la capital del conceyu. 

So principal folixa ye a mediaos de setiembre, por San Cosme y San Damián. 

## Llocalidaes

### Sitios

## Referencies

## Enllaces esternos
Pablo Maojo

**Pablo Maojo Acebedo**  ye un escultor asturianu.

## Biografía
Ye Pablo Maojo un escultor de formación autodidacta, qu'esperimentó a lo llargo de la so trayeutoria como artista los campos de la pintura, el dibuxu y el grabáu. Realizó la so primera esposición individual en La Espuma de Villaviciosa en 1982, muestra a la que siguirán varies na galería Cornión, de Xixón, en 1988, 1992 y 2000; na galería Vértice, d'Uviéu, en 1994; nel Muséu Antón, de Candás, en 1990 y 1993; y nel Muséu Juan Barjola, de Xixón, en 1993. Participó cola galería Cornión nes muestres d'ARCO, dende 1993. Recibió mención especial del xuráu na Bienal La Carbonera de 1983, primer premiu nel concursu de pintura de Tazones (1987), accésit nel certame de pintura de Ḷḷuarca (1990) y beca Antón d'ayuda a la creación plástica en 1990 y de la Casa Velázquez, de Madrid, 1992. Participó na Bienal d'Arte Ciudá d'Uviéu de 1992. 

Tien obra pública na sablera de Rodiles, en 1985, l**' en Navarrulaque, provincia de Madrid, y *El oriciu pa los aviadores* en Villaviciosa, en 1988, arriendes del *Homenaje a [[Ernesto Winter Blanco]]* n'Uviéu, 1989; *Escalada*, pa los xardinos del palaciu de los deportes de Xixón, en 1992, y obres pal Parque escultóricu del Muséu Antón de Candás (1990) y pa los xardinos de la Fundación Muséu Evaristo Valle, 1991. Igualmente tien un mural de so na estación Gregorio Marañón, del metro de Madrid, y una obra nel parque d'Uxo (Mieres).

La so obra ta representada en bien de coleiciones privaes, instituciones y museos: Muséu de Belles Artes d'Asturies, Muséu Antón de Candás, Fundación La Caixa (Barcelona), Cajastur, Fundación Evaristo Valle, E.P. Alto Lindoso (Portugal), … Nesta obra pública vien emplegando otros materiales como'l fierro, el bronce o l'acero.

Trabayó sobre too la madera n'estáu puru, un material al que somete a cortes y relieves de xestu xeométricu, que recuerden a dellos de los trabayos d'otru escultor asturianu, Fernando Alba. Los sos troncos, a diferencia de los d'Alba, anímense col cromatismu de colores primarios, localizaos rítmicamente, buscando l'ampliación de les sensaciones delicaes que s'esperimenten ante la so obra. Na muestra de la galería Cornión de 2000 treslladó eses esperiencies básicas y intuitives al papel, como final del procesu industrial dende'l troncu hasta la manufactura papelera. En tou casu, siempre persiguió una identificación cola naturaleza y una simboloxía enraigonada nes tradiciones asturianes. 

## Referencies

## Enllaces esternos
Villacondide (parroquia)

**Villacondide** ye una parroquia del conceyu asturianu de Cuaña. Ocupa una faza de terrenu de  d'estensión, y tien una población de , que se reparten ente los llugares de Busnovo, El Estilleiro, Porto, A Ronda, Sabariz, Tarrebarre, Teixedo, Villacondide y Villardá.

Nel so territoriu alcuéntrase'l castru de Cuaña.

## Xeografía

### Llocalidaes

### Sitios

## Ver tamién
* Castru de Cuaña

## Referencies

## Enllaces esternos
Herminio Álvarez

**Herminio Álvarez**  ye un escultor asturianu, conocíu nel mundu artísticu como **Herminio**.

Ye Herminio un artista de vocación tardía (la so primer esposición tien llugar en 1992 en delles Cases de Cultura del occidente asturianu) y de formación autodidacta. L'equilibriu y el magnetismu son dos esmoliciones que queden bien espeyaes na so obra escultórica.

Arriendes de diversos puntos de la xeografía asturiana y española, onde espuso individual o colectivamente, Herminio espuso en galeríes de países como Xapón (2006), Estaos Xuníos (2007) y Francia (2007) y cuenta con obra en dellos museos y coleiciones privaes: Muséu de La Rioja, Muséu de Belles Artes d'Asturies, Fundación Masavéu, Ayuntamientu d'Uviéu, Fundación Príncipe d'Asturies o la Coleición Dove (Nueva York).

Igualmente, Herminio participaría n'ARCO (Feria Internacional d'Arte Contemporaneu) ente los años 1999 y 2005.

Nel añu 2023, la escritora Alicia Vallina asoleya'l llibru *Herminio. Conversaciones con el hombre y el artista*
## Referencies

## Enllaces esternos
Familia

Acordies espón Claude Levi-Strauss, la **familia** atopa'l so orixe nel matrimoniu, formáu de muyer, home y fios nacíos dientro la so xuntura, y los sos miembros mantiénense xuntos por llazos llegales, económicos y relixosos. Amás, establez una riestra de coses a nun facer, privilexos sexuales y una recatafila de sentimientos sicolóxicos como amor, afeutu, respetu, tremor,etc. N'oposición a esta mena de ver la familia, Radica Coomaraswamy sofita que "nun tendría de falase de **familia** al traviés d'una construcción formalista, nuclear, la d'home, muyer y fíos. La familia ye'l llugar onde les persones deprenden a curiar y a ser curiaos, a enfotase nos otros y a que s'enfoten n'ellos, a sofitar a los otros y a que te sofiten a ti".

Pa la socioloxía, una **familia** ye un conxuntu de persones xuntes por llazos de parentescu. Los llazos más bultables son de dos menes: los que s'arrrexunten al vínculu del matrimoniu -que, en dalgunes sociedaes, sólo almiten la xunión ente dos persones mentanto que n'otres ye normal la poligamia-, y los vínculos de consanguineidá, como los pas y los fíos o los llazos que rellacionen a los hermanos que tienen l'orixe nel mesmu pá. Tamién ye a estremase les families acordies al grau de parentescu ente los sos miembros:

* familia nuclear, pas y fíos (si los hai); tamién se conoz como "círculu familiar".
* familia estensa, amás de la familia nuclear, incluyese a los güelos, tíos, primos y otros parientes, seyan consanguineos o allegaos.
* familia compuesta, ye sólo pá o ma y los fíos, seyan adoptaos o tengan consanguineidá con ún de los pas.
* familia monoparental, na que'l fiu o fíos vive(n) namái con un de los pas.
* otres formes de familia: aquelles conformaes namái por hermanos, por amigos (onde'l sentiu de la pallabra **familia** nun tien un rispiu que ver cola consanguineidá, sinón con sentimientos como la convivencia, la solidaridá y otros),etc,los que viven xunto nel mesmu espaciu y por tiempu a esgaya.

Hai socidaes onde al dicir **familia** nómase a la nuclear, y otres nes que falen de la estensa. Esti significáu ye d'orixe cultural y depende del gráu de convivencia que tenga la xente colos sos parientes.

Les pareyes d'homosexuales tamién viven xuntes formando **families** ensin fíos, colos fíos d'una de les partes o con neños adoptaos. Estes xuntures **familiares** apaecieron n'occidente nes dómines de los 60 y 70. Nos 90 entamaron a facese lleis en dellos países, la mayoría europeos, qu'ufierten proteición a estes **families**.

## Referencies

## Enllaces esternos
Carmelo Suárez

**Carmelo Antonio Suárez Cabrera**  ye un arquiteutu, políticu y sindicalista canariu, históricu militante comunista. Cabezaleru del PCPE.

## Reseña biográfico
Los sos entamos políticos, dende mui mozu, tan ligaos coles Juventudes Comunistas, y inmediatamente al PCE y Comisiones Obreres; entós organizaciones na clandestinidá por mor de la dictaura franquista.

Leninista convencíu, demientres la Transición coló del PCE por disentir cola llinia política eurocomunista del partíu, axuntándose a Pueblo Canario Unido y Unión del Pueblo Canario, delles formaciones nacionalistes d'izquierda.

Nel 1984 fundóse nel so despachu profesional de Las Palmas de Gran Canaria el Partíu Comunista del Pueblo Canario (PCPC), seición canaria del PCPE, del que resultó escoyíu secretariu políticu.

Nel 1986 tomó parte activa na campaña pol Non nel referendu sobre la OTAN. Esi mesmu añu sofitará a la creación de la coalición Izquierda Canaria Unida (ICU), primer referente d'Izquierda Xunida nes islles.

Nel 2005 foi elixíu secretariu xeneral del Partíu Comunista de los Pueblos de España.

Nel 2007 foi unu de los creaores de la Fundación Obrera de Investigación y Cultura, con sede en Madrid.

## Referencies

## Enllaces esternos

* Entrevista en ''Granma'' 
* Videu d'un mítin en Madrid
Skanda

**Skanda** ye un grupu de música asturiana formáu en Mieres a finales de 1996. Un añu depués editen el so primer discu homónimu con la compañía Discos L'Aguañaz, cola que vuelven a trabayar en otros tres discos.

Sobre una base tradicional asturiana o del arcu atlánticu amesten ingredientes varios importaos de llonxanes tierres y diferentes cultures. Podríemos falar d'él como folk mestizu, folk industrial, folk de la cuenca minera, separao del conceutu rural qu'esti tipu de música siempre llevó asociao. Intenten llevar la tolerancia y el mestizaxe cultural al planu de la música y el resultáu ye una mecigaya de cadencies, ritmos y melodíes que faen caracteristicu'l soniu SKANDA.

## Referencies

## Enllaces esternos
Campinense Clube

El **Campinense Clube** ye un club brasilanu de fútbol, fundáu'l 12 d'abril del añu 1915. Xuega na .

## Referencies

## Enllaces esternos

*
Héroe de la Xunión Soviética

**Héroe de la Xunión Soviética** (Герой Советского Союза, *Guerói Sovétskogo Soyuza*) yera'l más altu títulu honorariu y el grau de distinción superior de l'antigua XRSS. Incluyía la Orden de Lenin y, como señal d'escelencia, la medaya de la Estrella Dorada col certificáu de la fazaña (*gramota*), concedíu pol Presidium del Sóviet Supremu de la XRSS. El gallardón foi establecíu'l 16 d'abril de 1934.

Recibiéronlu más de 12.500 persones, la gran mayoría na Gran Guerra Patria (11.635 Héroes de la XRSS, 101 en dos ocasiones, 4 en trés ocasiones y 2 en cuatro ocasiones). Un héroe famosu foi Alexander Matrosov que recibió póstumamente la distinción por morrer al bloquiar una ametralladora enemiga col so propiu cuerpu. Tamién recibió la condecoración a títulu póstumu l'español Rubén Ruiz Ibárruri, únicu fíu home de Dolores Ibárruri *La Pasionaria*, cayíu demientres la durísima batalla pol control de la estación central de Stalingráu.

Los primeros en recibir la distinción foren los pilotos Liapidevsky, Levanevsky, Vasili Molokov, Mavrikiy Slepnev, Nikolai Kamanin, Ivan Doronin y Vodopianov, que participaron na búsqueda y rescate de la tripulación del vapor *[[Cheliuskin]]*, que se fundió n'agües ártiques el 13 de febreru de 1934.

Hai casos estraños, como'l de Lev Shestakov que reclamó'l títulu al presentar pruebes de que derribara y diera muerte a Hans-Ulrich Rudel, l'as de Stuka que fizo españar al acorazáu rusu *Marat* en Kronstad-Leningráu.

Shestakov que taba de patrulla observó l'aterrizaxe d'emerxencia d'un Stuka y dempués cuando yá s'acercaben vio otru Stuka aterrizar, asina qu'él y los sos soldaos apuraren el pasu, pues los blancos víense "interesantes".

Al llegar al sector onde aterrizaron los alemanes vio que los dos aparatos taben en llames y a les sos respeutives tripulaciones correr al escape, Shestakov reconoció qu'unu de los aparatos yera'l de Rudel, al que-y se punxera preciu a la so cabeza, asina que salieron entusiastamente na so persecución por espaciu de 6 km, un de los tiradores rusos abatió a un pilotu y firió gravemente'l so ametrallador, la otra pareya siguió la so escapadera hasta algamar el Dniester, al llegar a la orilla nun pudieron ver a naide na otra orilla, asina que Shestakov asumió que'l pilotu abatíu podía ser Rudel, asina que tomó partes del Stuka de Rudel y otres pruebes y pomposamente reclamó'l premiu ofrecíu por Stalin y títulu al presentase como'l rusu que derribó a Rudel y lu mató, recibiendo'l tratu de noble Shestakov y Héroe de la Xunión Soviética. Ensín querer, Rudel que sobrevivió al cruce del Dniester y llogró llegar a les sos llinies(non asina el so ametrallador Henschel) dio a Shestakov una les más altes condecoraciones ruses.

Depués de la dixebra de la Xunión Soviética, a fines de 1991, el títulu d*'Héroe de la Xunión Soviética* foi asocedíu en Rusia pol d'Héroe de la Federación Rusa, n'Ucraína pol d'Héroe d'Ucraína y en Bielorrusia pol d'Héroe de Bielorrusia.

## Referencies

## Enllaces esternos
John Michael Talbot

**John Michael Talbot**  ye un monxu católicu romanu, cantante, compositor y guitarrista d'Estaos Xuníos. Ye un de los más populares cantantes de la llesia Católica. Tamién ye'l fundador de la orden *The Brothers and Sisters of Charity* (Los Hermanos y Hermanes de la Caridad) en Eureka Springs, Arkansas.

## Discografía

* 1. Reborn (1972) 
* 2. John Michael Talbot (1976)
* 3. The New Earth (1977)
* 4. The Lord's Supper (1979)
* 5. Beginnings / The Early Years (1980)
* 6. Come to the Quiet (1980)
* 7. The Painter (1980) 
* 8. For the Bride (1981)
* 9. Troubadour of the Great King (1981)
* 10. Light Eternal (1982)
* 11. Songs For Worship Vol. 1 (1982)
* 12. No Longer Strangers (1983) 
* 13. The God of Life (1984)
* 14. Songs For Worship Vol. 2 (1985)
* 15. The Quiet (1985)
* 16. Be Exalted (1986)
* 17. Empty Canvas (1986)
* 18. The Heart of the Shepherd (1987)
* 19. Quiet Reflections (1987)
* 20. The Regathering (1988)
* 21. Master Collection (1988)
* 22. The Lover and the Beloved (1989)
* 23. Come Worship the Lord Vol. 1 (1990)
* 24. Come Worship the Lord Vol. 2 (1990)
* 25. Hiding Place (1990)
* 26. The Birth of Jesus (1990)
* 27. The Master Musician (1992)
* 28. Meditations in the Spirit (1993)
* 29. Meditations from Solitude (1994)
* 30. Chant from the Hermitage (1995)
* 31. The John Michael Talbot Collection (1995)
* 32. The Talbot Brothers Collection (1995)
* 33. Brother to Brother (1996) 
* 34. Our Blessing Cup (1996)
* 35. Troubadour for the Lord (1996)
* 36. Table of Plenty (1997)
* 37. Hidden Pathways (1998)
* 38. Pathways of the Shepherd (1998)
* 39. Pathways to Solitude (1998)
* 40. Pathways to Wisdom (1998)
* 41. Quiet Pathways (1998)
* 42. Spirit Pathways (1998)
* 43. Cave of the Heart (1999)
* 44. Simple Heart (2000)
* 45. Wisdom (2001)
* 46. Signatures (2003)
* 47. City of God (2005)
* 48. Monk Rock (2005)
* 49. The Beautiful City (2006)
* 50. Living Water 50th (2007)
* 51. Troubadour Years (2008)

## Referencies

## Enllaces esternos

*  Sitiu web oficial
*  ''The Brothers and Sisters of Charity''
San Bartolomé (parroquia)

**San Bartolomé** ye una parroquia y llugar del conceyu de Miranda. 

La Parroquia tien una superficie de , na qu'habiten un total de . Compónenla les poblaciones de Cutiellos, L'Hospital, Llaureiru, Pumarada, San Bartolomé, El Piqueiru y los llugares d'El Barriu, Bustel, El Caleyu, El Campu, La Cuesta, Manzanéu, La Mata, Meiréi, La Pontiga, Pumarín, Requeixu, San Roque y Valdeses.

L'aldea de San Bartolomé ta a unos 12,5 quilómetros de Balmonte, la capital del conceyu. Allúgase a unos 80 metros sobre'l nivel de la mar. Accedese a ella per aciu de la carretera llocal AS-15. Nella habiten 53 persones.

## Llocalidaes

### Sitios

## Ver tamién
*Ilesia de San Bartolomé

## Referencies

## Enllaces esternos
São Paulo Futebol Clube

El **São Paulo Futebol Clube** ye un club de fútbol de la ciudá brasilana de São Paulo. Foi fundáu en 1930 y xuega na .

## Referencies

## Enllaces esternos

* Páxina oficial do São Paulo Futebol Clube
Auguasmestas (Almurfe)

**Aguasmestas** ye un llugar de la parroquia d'Almurfe, nel conceyu asturianu de Miranda. Tien una población de . 

## Ver tamién

## Referencies

## Enllaces esternos
Ciudá Heroica

**Ciudá Heroica** (en rusu: город-герой, *górod-gueroy*) ye un títulu honoríficu soviéticu que premió'l destacáu heroismu demostráu polos habitantes de diferentes ciudaes na Gran Guerra Patria ente 1941 y 1945. Foi dau a 12 ciudaes de la Xunión Soviética y a la Fortaleza Brest, a la que se-y concedió'l títulu equivalente de "Fortaleza Heroica". Esta condecoración equival a la estremadura individual d'Héroe de la Xunión Soviética. Actualmente 4 d'elles alcuéntrense nel territoriu d'Ucraína, 2 (incluyida la Fortaleza Heroica) en Bielorrusia y el restu en Rusia.

D'alcuerdu col estatutu, a la ciudá heroica concedíase-y dafechu la Orden de Lenin, la Estrella d'Oru y el certificáu de l'hazaña heroica (grámota) por parte'l Presidium del Sóviet Supremu de la XRSS. Asina, instálase'l correspondiente obeliscu na ciudá.

## Ciudaes Heroicas
# **Rusia** Leningráu (actualmente San Petersburgu) (títulu dau en 1945)
# **Rusia** Stalingráu (actualmente Volgográu) (1945)
# **Ucraína** Odesa (1945)
# **Ucraína** Sebastopol (1945)
# **Ucraína** Kiev (1961)
# **Bielorrusia** Fortaleza Brest (Fortaleza Heroica) (1965)
# **Rusia** Moscú (1965)
# **Rusia** Novorossiysk (1973)
# **Ucraína** Kerch (1973)
# **Bielorrusia** Minsk (1974)
# **Rusia** Tula (1976)
# **Rusia** Múrmansk (1985)
# **Rusia** Smolensk (1985)

## Galería

* **Ciudaes heroiques (Sellos soviéticos 1965)**


Image:Brest (timbre soviétique).jpg|Fortaleza Brest
Image:Kiev (timbre soviétique).jpg|Kiev
Image:Odessa (timbre soviétique).jpg|Odessa
Image:Léningrad (timbre soviétique).jpg|Leningráau
Image:Moscou (timbre soviétique).jpg|Moscú
Image:Sébastopol (timbre soviétique).jpg|Sevastopol
Image:Volgograd (timbre soviétique).jpg|Volgográu
Colunga (parroquia)

**Colunga** ye una parroquia del conceyu asturianu del mesmu nome. Tien una estensión de  y una población de . Abarca la villa homónima, capital del conceyu, y les tierres que l'arrodien.

## Sitios
Dientro la villa atópense dellos barrios diferenciaos:

## Ver tamién
*

## Referencies

## Enllaces esternos
Gobiendes (parroquia)

**Gobiendes** (o **Goviendes**, como apaez escritu en numberoses fuentes) ye una parroquia del conceyu asturianu de Colunga. Ocupa l'estremu suroriental del mesmu, y fai de llende del conceyu colos vecinos de Caravia y Parres. Tien una estensión de , con dos zones estremaes: la septentrional, na vega'l ríu Espasa, llana; y la meridional, que pertenez a la sierra'l Sueve y qu'acueye dellos de los cumales más altos d'esta: Picu Pienzu (1.159 m), Picu Sellón (1.037 m), Les Duernes (1.017 m). La so población, de , repártese ente los llugares de Coceña, Gobiendes y Lloroñi.

## Llocalidaes

### Sitios

## Patrimoniu
* Ilesia de Santiago

## Referencies

## Enllaces esternos
La Isla

**La Isla** ye una parroquia del conceyu asturianu de Colunga. Ocupa la fastera más nororiental del conceyu, y tien una estensión de  de terrenu llanu. Abarca namái'l pueblu de La Isla, que tien una población de .

## Sitios

## Ver tamién
* Sablera de La Isla

## Referencies

## Enllaces esternos
Uruzgan

**Uruzgan** (del persa: ؤروزگان) ye una les 34 provincies d'Afganistán. Asitiada nel centru'l país, anque se considera de la zona sur por mor del alcuentru cultural y étnicu con Kandahar. La so capital ye Tarinkot. Amás de la capital, hai que cuntar cola llocalidá de Dehjawz-e Hasenzay, a diez quilómetros al norte de Tarinkot.

La provincia tien una superficie de  km² y una población de .

Llenda con .

## Distritos

## Referencies

## Enllaces esternos
Tarinkot

**Tarinkot** o **Tarin Kowt** ye la capital de la provincia d'Uruzgan nel sur d'Afganistán. Ye una pequeña ya indefinida ciudá d'unos , con 200 puestos nel bazar de la llocalidá, falta d'empreses grandes.

## Referencies

## Enllaces esternos
Teboyas

**Teboyas** ye una aldea de la parroquia de Piarnu, nel conceyu asturianu de Castrillón. Tien una población de .

## Allugamientu
Ta asitiáu nun tresmontoriu a 115 m d'altor, ente'l ríu Raíces y el regatu La Candaliega. Tien una poblacion de 63 habitantes. Ta a 4,6 km de Piedrasblancas, capital del conceyu.

## Historia
Apaez ya amentáu nel añu 1097 col nome de "Tebolles".

## Curiosidaes
Esti pueblu tien sonancía nesa fastera por representar al so conceyu nel programa de Televisión Española *[[Grand Prix]]*.

## Población
La so población ye un total de 159 vecinos repartíos en:
*Teboyas (46 hab.)
*La Rasa (24)
*El Forcon (40)
*La Curtia (20)
*La Granda (17)
*Las Pedreras (8)
*Los Caleyos (4)

## Fiestes
Nos últimos años vien faciéndose una romería el 15 d'agostu. Na mesma hai deportes del país, partíos de fútbol nel prau de El Corte y un viaxe en tractor nel que dellos vecinos mazcaritaos guardense pel monte pa espantar a los neños, protagonistes de la folixa. Too fina pela nueche, colos vecinos cenando nel parque'l pueblu, asitiáu na carretera que va pa Piarnu.

## Referencies

## Enllaces esternos
Númberu aureu

El **númberu aureu** o d'oru (tamién apielláu númberu doráu, seición áurea, razón áurea, razón dorada, media áurea, proporción áurea y divina proporción) representáu pola lletra griega φ (fi) (n'honor al escultor griegu Fidies), ye'l númberu irracional:

\phi = \frac{1 + \sqrt{5}}{2} = 1,618033988... 

## Referencies

## Enllaces esternos
Indiana

**Indiana** ye un estáu de los Estaos Xuníos d'América na rexón del Mediu Oeste del país. Ye, colos sos 94.321 km² d'estensión, el 38ᵘ mayor del país, y el 17ᵘ más pobláu. La so capital y ciudá más grande ye Indianapolis. Indiana foi almitida como'l decimonovenu estáu de los Estaos Xuníos el 11 d'avientu de 1816, y llenda'l norte con Michigan, al noroeste col llagu Michigan, al este con Ohio, al sur y sureste con Kentucky, y al oeste con Illinois. El terrenu del estáu ye mayormente llanu y con un suelu fértil que determinó la orientación agrícola de la rexón, anguaño productora de gran cantidá de trigu y maíz.

El territoriu de l'actual Indiana pertenecía, primeru de pasar a manes de los británicos en 1763, a la colonia francesa de Nueva Francia. Tres de la guerra d'independencia de los Estaos Xuníos, en 1776, pasó a formar parte del recién nacíu país, primero como parte del Territoriu del Noroeste y dempués formando un territoriu propiu que, el 11 d'avientu de 1816, foi eleváu a la categoría d'estáu y almitíu como miembru de la Xunión. La so llocalización estratéxica fizo d'elli un llugar perimportante nel movimientu d'espansión del país hacia l'oeste desarrolláu a mediaos del sieglu XIX. Daquella dómina vien-y el so lema oficial: *The Crossroads of America* (El cruce de caminos d'América).

## Referencies

## Enllaces esternos
Ekiga

**Ekiga**, anteriormente denomáu *GnomeMeeting*, ye una aplicación de software llibre pa facer videoconferencies y telefonía per IP pa GNOME. Usa'l hardware o software compatible con H.323 (como Microsoft Netmeeting) y llibérase baxo llicencia GPL. Aseméyase al afamáu software **Skype** Arriendes ta disponible pa sistemes Unix y Windows

Permite toles carauterístiques modernes d'una videoconferencia como sofitu de proveedor intelixente o llamaes de telefonía dende l'ordenador a un teléfonu.

## Ver tamién
*Empathy
*Software llibre
*Softastur

## Referencies

## Enllaces esternos

* GnomeMeeting.org 
* Wiki de Ekiga
Stratovarius

**Stratovarius** ye un grupu de power metal orixinariu de Finlandia.

## Trabayos del grupu
Los trabayos publicaos pol grupu son:
* *Fright Night* 1989
* *Twilight Time* 1992
* *Dreamspace* 1994
* *Fourth Dimension* 1995
* *Episode* 1996
* *Visions* 1997
* *Destiny* 1998
* *Infinite* 2000
* *Intermission* 2001
* *Elements pt:1* 2003 
* *Elements pt:2* 2003
* *Stratovarius* 2005
* *Polaris* 2009
* *Elysium* 2011
* *Nemesis* 2013
* *Eternal* 2015
* *Enigma:Intermission II* 2018
* *Survive* 2022

## Referencies

## Enllaces esternos
Protozóu

Un **protozóu** ye un organismu unicelular eucariota heterótrofu. Munches especies de protozoos viven como parásitos n'animales o plantes. Dalgunos d'ellos puen parasitar al ser humanu, como *Balantidium coli*, y causa-y malures.

## Referencies

## Enllaces esternos
Vigo

**Vigo** ye una ciudá de la provincia de Pontevedra (Galicia, España).

Tien una salida a la ría de Vigo. Ye una ciudá turística, industrial y de servicios. Vigo ye la ciudá mas grande de la provincia y de Galicia, con .

## Clima

## Referencies

## Enllaces esternos

* Ayuntamientu de Vigo
* Turismu de Vigo
José Antonio Fernández Vior

**José Antonio Fernández Vior**  ye un caderalgu de Filoloxía Hispánica qu'estudió n'Uviéu y pasóse dempués pal Institutu Xovellanos de Xixón. Ye conocíu sobre too pola so tesis sobre la fala d'A Veiga. Actualmente ye profesor de llingua castellana nel Institutu Xovellanos en Xixón y miembru de l'ALLA.

## Referencies

## Enllaces esternos
Gardez

**Gardez** ye la capital de la provincia de Paktia n'Afganistán. La ciudá ta averada a la rexón de cueves y túneles de Tora Bora, onde se camentaba qu'Osama bin Laden taba abellugáu.

Gardez asítiase al oeste de Khost y a 80 km al sue de Kabul.

## Referencies

## Enllaces esternos
Georgia

**Georgia** ye un estáu del Sur d'Estaos Xuníos, perteneciente a la subrexón conocida como Sur profundu (*Deep South*). Llenda al norte con Tennessee y Carolina del Norte, al noreste con Carolina del Sur, al sureste col océanu Atlánticu, al sur con Florida y al oeste con Alabama. Ye'l 24ᵘ más estensu del país, con 153.909 km² de terrenu, y el 8ᵘ más pobláu, con 10.617.423 habitantes (estimación del U.S. Census Bureau pa 2019). La so capital y mayor ciudá ye Atlanta, una ciudá global beta +. La so área metropolitana, con una población estimada de más de seis millones d'habitantes, ye la novena mayor del país, y abarca'l 57% de tola población del estáu.

Fundada como colonia británica en 1733, Georgia foi la última de les Trece Colonies, y la más meridional, en ser fundada. Nomada Georgia n'honor del rei Xurde II de Gran Bretaña, la Colonia de Georgia comprendía'l territoriu británicu asitiáu al sur de Carolina del Sur; llendaba tamién cola Florida Española al sur, y cola Luisiana francesa, de la que la separtaba'l ríu Mississippi, al oeste. Georgia foi'l cuartu estáu en ratificar la Constitución de los Estaos Xuníos: fízolo'l 2 de xineru de 1788. De 1802 a 1804 la fastera occidental del territoriu de la colonia foi dixebráu d'ella pa formar el Territoriu de Mississippi, a partir del cuálu formaríense dempués los estaos d'Alabama y Mississippi. Georgia declaró la so secesión de la Xunión el 19 de xineru de 1861, y foi ún de los siete Estaos Confederaos orixinales. Tres de la guerra civil foi'l caberu estáu en ser reincorporáu a la Xunión, el 15 de xunetu de 1870. Na era posterior a la Reconstrucción la economía del estáu foi tresformada de la manu d'un grupo de políticos, empresarios y periodistes, dirixíos por Henry W. Grady, siguiendo los principios de la filosofía conocida daquella como Nuevu Sur (*New South*), basada nos principios de reconciliación, industrialización y supremacía blanca. Nel sieglu XX hebo dellos xeorxanos, ente los que rescampla la figura de Martin Luther King, que foron figures destacaes del movimientu polos derechos civiles. De magar 1945 l'estáu tien esperimentao una importante medría poblacional nel contestu del españíu demográficu del Cinturón del Sol. Asina, 14 de los condaos del estáu taben, en 2007-08, nel ránking de los 100 condaos del país con mayor crecimientu demográficu.

Georgia ye una tierra con bayura de fauna y flora, y con estremaos paisaxes. La fastera más septentrional del estáu forma parte de la cordelera de los montes Blue Ridge, parte del sistema montañosu de los Apalaches. La meseta de Piedmont estiéndese dende'l final d'eses cordeleres, en dirección sur, hasta la Fall Line, un escarpe de la llanura costera que define orográficamente la fastera meridional del estáu. Sacante delles zones de gran altitú de los montes Blue Ridge tol territoriu de Georgia tien un clima subtropical húmidu.

## Referencies

## Enllaces esternos

* Páxina web oficial del estáu
* Guía de recursos sobre Georgia na Llibrería del Congresu d'Estaos Xuníos
* The New Georgia Encyclopedia
* Virtual Georgia, colección de archivos sobre l'estáu del Sistema d'Universidaes de Georgia